97/432/EY: Komission päätös, tehty 2 päivänä heinäkuuta 1997, yhteisön osallistumisesta suu- ja sorkkataudin hävittämistä koskevan valvontaohjelman rahoitukseen Albaniassa, Jugoslavian liittotasavallassa ja entisessä Jugoslavian tasavallassa Makedoniassa (Ainoastaan tanskan-, englannin- ja italiankieliset tekstit ovat todistusvoimaisia)



Virallinen lehti nro L 185 , 15/07/1997 s. 0015 - 0022



KOMISSION PÄÄTÖS, tehty 2 päivänä heinäkuuta 1997, yhteisön osallistumisesta suu- ja sorkkataudin hävittämistä koskevan valvontaohjelman rahoitukseen Albaniassa, Jugoslavian liittotasavallassa ja entisessä Jugoslavian tasavallassa Makedoniassa (Ainoastaan tanskan-, englannin- ja italiankieliset tekstit ovat todistusvoimaisia) (97/432/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 12 ja 13 artiklan, sekä katsoo, että Albania, entinen Jugoslavian tasavalta Makedonia ja Jugoslavian liittotasavalta ilmoittivat suu- ja sorkkataudin puhkeamisista vuoden 1996 myöhäiskevään ja/tai kesän aikana, suu- ja sorkkataudin ilmeneminen Itä-Euroopan maissa aiheuttaa vakavan vaaran yhteisön karjakunnalle, toukokuussa 1996 Albaniassa ilmenneiden suu- ja sorkkatautitapausten johdosta komissio teki 13 päivänä kesäkuuta 1996 päätöksen 96/367/EY (3) suu- ja sorkkatautiin liittyvistä suojatoimenpiteistä Albaniassa, komissio teki 14 päivänä kesäkuuta 1996 päätöksen 96/368/EY (4) yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Albaniassa, ja kyseisen päätöksen mukaan Albanian viranomaisille annettiin enimmillään 600 000 rokoteannosta, entisessä Jugoslavian tasavallassa Makedoniassa (EJTM) ilmenneiden suu- ja sorkkatapausten johdosta komissio teki 18 päivänä heinäkuuta 1996 päätöksen 96/439/EY (5) yhteisön osallistumisesta tiettyjen suu- ja sorkkataudin hävittämiseksi suoritettavien suojatoimenpiteiden rahoitukseen entisessä Jugoslavian tasavallassa Makedoniassa, kyseisen päätöksen mukaan saataville annettiin 250 000 rokoteannosta nautaeläinten suojaamiseksi suu- ja sorkkataudilta, suu- ja sorkkatautirokotusten antamista varten Albaniassa ja entisessä Jugoslavian tasavallassa Makedoniassa perustettujen ohjelmien yhteydessä on saatettu rokottaa karjaa, joka on kantanut suu- ja sorkkatautivirusta ilman näkyviä taudin oireita, ei voida sulkea pois mahdollisuutta, että Albaniassa ja entisessä Jugoslavian tasavallassa Makedoniassa toteutetut rokotusohjelmat ovat tuottaneet "kantajaeläimiä", suu- ja sorkkatautitilanne tietyillä Albanian, Jugoslavian liittotasavallan ja entisen Jugoslavian tasavallan Makedonian alueella on epäselvä villiviruksen tai rokoteviruksen antigeenin synnyttämien suu- ja sorkkataudin vasta-aineiden osalta, tiettyjä Albanian, Jugoslavian liittotasavallan ja entisen Jugoslavian tasavallan Makedonian alueita varten on laadittu suu- ja sorkkataudin vasta-eineiden havaitsemiseen tarkoitettu serologinen valvontaohjelma, kyseinen ohjelma voi toteutuessaan tarjota arvokasta tietoa valvontaohjelmaan kuuluvan alueen tautitilanteesta, jäsenvaltioiden ja Euroopan komission asiantuntijoista muodostuva ryhmä on yhteistyössä Albanian, Jugoslavian liittotasavallan ja entisen Jugoslavian tasavallan Makedonian eläinlääkintäviranomaisten kanssa laatinut suu- ja sorkkatautialueiden serologisen valvontaohjelman, ohjelman mukaan kolmannet maat, joita asia koskee, ottavat verinäytteet ja kerättyjen verinäytteiden laboratoriotutkimukset tehdään valituissa kansallisissa suu- ja sorkkatautilaboratorioissa Euroopan unionin jäsenvaltioissa, ohjelman täytäntöönpano perustuu erityisesti seuraavien tahojen väliseen läheiseen yhteistyöhön: - Albanian eläinlääkinnän keskushallinto ja Italian kansallinen suu- ja sorkkatautilaboratorio - entisen Jugoslavian tasavallan Makedonian (EJTM) eläinlääkinnän keskushallinto ja Tanskan kansallinen suu- ja sorkkatautilaboratorio - Jugoslavian liittotasavallan eläinlääkinnän keskushallinto ja Yhdistyneen kuningaskunnan kansallinen suu- ja sorkkatautilaboratorio, ohjelman aloittamispäivämäärä määriteltäessä on otettava huomioon paikalliset rajoitteet, jotka voivat vaikuttaa verinäytteiden keräämiseen serologisen valvontaohjelman kattamilla alueilla, aloittamispäivämäärät voivat vaihdella alueittain, yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY (6), sellaisena kuin se on viimeksi muutettuna komission päätöksellä 92/380/ETY (7), liitteessä B luetellaan elävän suu- ja sorkkatautiviruksen käsittelemiseen hyväksytyt kansalliset laboratoriot, yhteisön rahoitustuki olisi taattava perustetun serologisen valvontaohjelman täytäntöönpanoon sitoutuneille laboratorioille ja kolmansille maille, valvontaa suoritettaessa olisi sovellettava yhteisön maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (8), sellaisena kuin se on viimeksi muutettuna asetuksella (EY) N:o 1287/95 (9), 8 ja 9 artiklaa, ja tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään liitteessä I kuvattu suu- ja sorkkataudin serologinen valvontaohjelma tietyille Albanian, Jugoslavian liittotasavallan ja entisen Jugoslavian tasavallan Makedonian alueille. 2. Yhteisö osallistuu edellä 1 kohdassa tarkoitetun serologisen valvontaohjelman täytäntöönpanon rahoitukseen enintään 236 790 eculla. 3. Edellä 2 kohdassa tarkoitettu rahoitus annetaan liitteessä II luetelluille kansallisille suu- ja sorkkatautilaboratorioille liitteessä III kuvattuihin toimiin. 2 artikla Yhteisön rahoitusosuus maksetaan seuraavasti: - 50 prosenttia etukäteen liitteessä II lueteltujen kansallisten suu- ja sorkkatautilaboratorioiden pyynnöstä. Rahoitusosuuden maksamista ennakkona koskevaan pyyntöön on liitettävä tieto päivämäärästä, jona serologisen valvontaohjelman kattamilla alueilla kerättyjen näytteiden laboratoriotutkimukset aloitetaan. - Loppuosa asiaa koskevien teknisten ja rahoitusta koskevien asiakirjojen esittämisen jälkeen. Kyseiset asiakirjat on esitettävä Euroopan komissiolle viimeistään kuuden kuukauden kuluessa liitteessä I tarkoitettujen laboratoriotutkimusten alkamispäivämäärästä. 3 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 4 artikla Tämä päätös on osoitettu Tanskan kuningaskunnalle, Italian tasavallalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 2 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 145, 19.6.1996, s. 17 (4) EYVL N:o L 145, 19.6.1996, s. 19 (5) EYVL N:o L 181, 20.7.1996, s. 37 (6) EYVL N:o L 315, 26.11.1985, s. 11 (7) EYVL N:o L 198, 17.7.1992, s. 54 (8) EYVL N:o L 94, 28.4.1970, s. 13 (9) EYVL N:o L 125, 8.6.1995, s. 1 LIITE I SUU- JA SORKKATAUDIN SEROLOGINEN VALVONTAOHJELMA Tavoite Edellä 1 artiklan 1 kohdassa tarkoitetulla serologisella valvontaohjelmalla pyritään: - arvioimaan käytettyihin rokotteisiin ja villivirukseen liittyvien vasta-aineiden tasoa ja maantieteellistä jakautumista; ja - vahvistamaan, että suu- ja sorkkatauti on hallinnassa Albanian, Jugoslavian liittotasavallan ja entisen Jugoslavian tasavallan Makedonian tietyillä alueilla. Lisäksi ohjelmalla pyritään validoimaan juuri kehitetty laboratoriotesti, joka on sunniteltu erottelemaan toisistaan villivirusinfektion ja rokotuksen aiheuttamat suu- ja sorkkataudin vasta-aineet. Serologisen valvontaohjelman toteutus Serologisella valvontaohjelmalla pyritään havaitsemaan villiviruksen ja rokoteviruksen tuottamat suu- ja sorkkataudin A22-tyypin vasta-aineet. Ohjelmassa otetaan huomioon, että noudatetun karjanhoitomuodon vuoksi yhtä kylää voidaan pitää yhtenä epidemiologisena yksikkönä. Taudin vahvistettujen puhkeamisalueiden lähellä sijaitsevilla alueilla vasta-aineita on tarkoitus tutkia sellaisilla näytemäärillä, että prevalenssi on 5 prosenttia 95 prosentin varmuudella. Ohjelman täytäntöönpano perustuu seuraavien tahojen väliseen läheiseen yhteistyöhön: a) Albanian eläinlääkinnän keskushallinto ja Italian kansallinen suu- ja sorkkatautilaboratorio. Albanian 11:llä eri alueella pidetyiltä eläimiltä (nautakarjalta, lampailta ja vuohilta) otetaan noin 2 380 verinäytettä, jotka lähetetään Italiaan laboratoriotutkimuksiin. b) Entisen Jugoslavian tasavallan Makedonian (EJTM) eläinlääkinnän keskushallinto ja Tanskan kansallinen suu- ja sorkkatautilaboratorio. EJTM:n 29:llä eri alueella pidetyiltä eläimiltä (nautakarjalta, lampailta, vuohilta ja sioilta) otetaan noin 7 460 verinäytettä, jotka lähetetään Tanskaan laboratoriotutkimuksiin. c) Jugoslavian liittotasavallan eläinlääkinnän keskushallinto ja Yhdistyneen kuningaskunnan kansallinen suu- ja sorkkatautilaboratorio. Jugoslavian liittotasavallan 37:llä eri alueella pidetyiltä eläimiltä (nautakarjalta, lampailta, vuohilta ja sioilta) otetaan noin 6 420 verinäytettä, jotka lähetetään Yhdistyneeseen kuningaskuntaan laboratoriotutkimuksiin. Edellä a, b ja c alakohdassa mainittujen kansallisten suu- ja sorkkatautilaboratorioiden on: - annettava komissiolle tieto päivämäärästä, jona serologisen valvontaohjelman kattamilla alueilla kerättyjen näytteiden laboratoriotutkimukset aloitetaan, - laadittava ja annettava kertomus työstään komissiolle. Kertomuksessa on esitettävä serologisen valvontaohjelman täytäntöönpanon aikana saatujen tietojen epidemiologinen analyysi. Kertomus on toimitettava komissiolle viimeistään neljän kuukauden kuluessa laboratoriotutkimusten aloittamispäivämäärästä. LIITE II Seuraavat neuvoston direktiivin 85/511/ETY säännösten mukaiset kansalliset laboratoriot on hyväksytty käsittelemään elävää suu- ja sorkkatautivirusta ja osallistumaan 1 artiklan 1 kohdassa tarkoitetun serologisen valvontaohjelman täytäntöönpanoon: 1. Istituto Zooprofilattico Sperimentale della Lombardia e dell'Emilia, Romagna, Brescia, Italia; 2. Statens Veterinære Institut for Virusforskning, Lindholm, Tanska; ja 3. Institute for Animal Health Pirbright, Woking, Surrey, Yhdistynyt kuningaskunta. LIITE III SUU- JA SORKKATAUDIN VASTA-AINEITA KOSKEVAN SEROLOGISEN VALVONTAOHJELMAN TÄYTÄNTÖÖNPANO A LUKU Serologinen valvontaohjelma, Albania Istituto Zooprofilattico Sperimentale della Lombardia e dell'Emilia, Romagna, Brescia, Italia, suorittaa seuraavat enintään 2 500:n Albaniasta tulevan verinäytteen laboratoriotutkimuksiin liittyvät toimet: >TAULUKON PAIKKA> B LUKU Serologinen valvontaohjelma, entinen Jugoslavian tasavalta Makedonia. Statens Veterinære Institut for Virusforskning, Lindholm, Tanska, suorittaa seuraavat enintään 7 500:n entisestä Jugoslavian tasavallasta Makedoniasta (EJTM) tulevan verinäytteen laboratoriotutkimuksiin liittyvät toimet: >TAULUKON PAIKKA> C LUKU Serologinen valvontaohjelma, Jugoslavian liittotasavalta. Institute for Animal Health, Pirbright, Woking, Surrey, Yhdistynyt kuningaskunta, suorittaa seuraavat enintään 6 500:n Jugoslavian liittotasavallasta tulevan verinäytteen laboratoriotutkimuksiin liittyvät toimet: >TAULUKON PAIKKA> D LUKU Kulujen korvaaminen Edellä A, B ja C luvussa esitetyt kulut korvataan seuraavasti: a) toimet I-IV: asianmukaiset asiakirjat (laskut) on toimittava komissiolle b) toimi V: rahoitusosuus lasketaan suoritettujen kokeiden määrän perusteella Kokeen yksikköhinnat ovat: >TAULUKON PAIKKA> c) toimi VI: rahoitusosuus lasketaan näytteiden määrän (100 ecua/500 näytettä) ja tutkitun maantieteellisen alueen (alueet tai kunnat) perusteella (20 ecua/maantieteellinen alue).